Ավստրիայի Գրան պրի, 1964 թվական
Ավստրիայի Գրան պրի, 1972 թվական
**Ավստրիայի Գրան պրի** (գերմ.՝ Großer Preis von Österreich, անգլ.՝ Austrian Grand Prix), Ֆորմուլա 1 դասի ավտոմրցաշարի Աշխարհի առաջնության փուլերից մեկն է։ Ավստրիայի Գրան պրին ընդգրկվել է 1964-2003 թվականների Աշխարհի առաջնության օրացույցում։ 2014 թվականին հայտարարվել է, որ այն կրկին մտնելու է Ֆորմուլա-1 դասի ավտոմրցաշարի Աշխարհի առաջնության օրացույց։

Ավստրիական Գրան պրին առաջին անգամ անցկացվել է 1964 թվականին Zeltweg Airfield մրցուղու վրա, որը բացվել է օդանավակայանի թռիչքուղու հատվածում։

Հաջորդ տարի կրկին այդ մրցուղու վրա կազմակերպված Ավստրիայի Գրան պրին արդեն պաշտոնապես ներառվել է Ֆորմուլա-1 դասի ավտոմրցաշարի Աշխարհի առաջնությունում։ Սակայն այդ մրցավազքից հետո մրցուղին վտանգավոր է ճանաչվել, քանի որ նեղ էր, փոքր-ինչ խորդուբորդ և հարմար չէր հանդիսատեսի համար։ Արդյունքում FIA-ն մեկ Գրան պրիից հետո, մրցավազքի ավստրիական փուլը հանեց օրացույցից, մինչև որ բոլոր պահանջներին համապատասխան նոր մրցուղու կառուցումը։

1970 թվականից մինչև 1987 թվականը Գրան պրին անց է կացվում Red Bull ընկերությանը պատկանող Österreichring կամ ինչպես այժմ է կոչվում՝ Red Bull Ring մրցուղու վրա։ Այն գտնվում էր Ավստրիայի Շտիրիա երկրամասի Զելտվեգ քաղաքի մոտակայքում։ Թեև մրցուղին այդ պահին բավական ժամանակակից էր, սակայն 1987 թվականին FIA- ն այն ճանաչում է անվտանգության կանոններին չհամապատասխանող ուղի և Ֆորմուլա-1 Գրան պրին դադարում է կազմակվերպել այդ վայրում։

1990-ական թվականների կեսերին Osterreichring մրցուղին արմատական փոփոխությունների է ենթարկվում։ Այն թարմացվում է, 6 կմ ուղին կրճատվում է մինչև 4,3 կմ-ի։ Մրցուղին նաև անվանափոխվում է՝ ստանալով A1-Ring անվանումը։ Osterreichring-ի նմանությամբ A1-Ring-ը նույնպես արագընթաց ավտոճանապարհ էր, ինչի շնորհիվ Ավստրիայի Գրան պրին բավական տպավորիչ է դառնում, սակայն դա նույնպես չի փրկում, որ ավտոմրցաշարի ավստրիական փուլը սկսած 2004 թվականից կրկին լքի աշխարհի առաջնության օրացույցը։

2002 թվականի Ավստրիայի Գրան պրիի ժամանակ տեղի է ունենում նաև մի իրադարձություն, որը հանրության բացասական արձագանքին է արժանանում։ Ferrari-ի թիմից Ռուբենս Բարիկոլոն մրցության վերջին փուլում իր առաջատար դիրքը զիջում է երկրորդ տեղով ընթացող Միխայել Շումախերին։ Հետաքրքիր հանգամանք է այն, որ դա Շումախերի համար A1-Ring-ի արդեն երրորդ մրցավազքն էր, երբ թիմակիցը նրան առաջ էր թողնում։ Առաջին անգամ գերմանացի ավտովարողին երրորդ տեղի համար առաջ էր թողել Էդի Իրվայնը 1998 թվականի Ավստրիայի Գրան պրիի մրցության ժամանակ։ Երկրորդ անգամ նույն Բարիկոլոն էր Շումախերին երկրորդ տեղի համար առաջ թողել Ավստիրայի 2011 թվականի մրցության ժամանակ։

2004 թվականից հետո 11 տարի անց Ավստրիայի Գրան պրին կրկին վերադառնում է Ֆորմուլա 1-ի մրցաշար։ Դա հնարավոր է դառնում, քանի որ Red Bull կայսրության համասեփականատեր Դիտրիխ Մատեշիցը, ով գնել էր ավտոմրցուղու հին համալիրը, արդիականացնում է բուն ուղին և նոր տրիբունաներ է կառուցում։ Մրցուղու կառուցվածքը փոփոխության չի ենթարկվում։ Մատեշիցը A1-Ring-ը անվանափոխում է Red Bull Ring-ի։
Ավստրիայի Գրան պրիի վերադարձի մասին պաշտոնապես հայտարարվում է, երբ այն ներառվում է «թագավորական մրցավազք»-ի օրացույցում։

Ռեկորդներ
---------

Ferrari-ի մրցավազքի սկանդալային ավարտի դրվագը, 2000թ. Ավստրիա
### Բոլիդներ

* Ամենից շատ հաղթանակներ՝ Ալեն Պրոստ — 3 հաղթանակ
* Ամենից շատ մեկնարկներ՝ Դեյվիդ Կուլտհարդ — 5 մեկնարկ
* Ամենից շատ միավորներ՝ Դեյվիդ Կուլտհարդ — 39 միավոր
* Ամենից շատ բևեռներ՝ Ռենե Առնու, Նելսոն Պիկե և Նիկի Լաուդա — 3 բևեռ
* Ամենից շատ Գրան պրիներ՝ Ժակ Լաֆիտ — 12 Գրան պրի

### Թիմեր

* Ամենից շատ հաղթանակ՝ McLaren — 6 հաղթանակ
* Ամենից շատ մեկնարկ՝ Ferrari — 20 մեկնարկ
* Ամենից շատ միավորներ՝ Ferrari — 142.5 միավոր
* Ամենից շատ բևեռներ՝ Ferrari — 7 բևեռ

Ավստրիայի Գրան պրիի հաղթողներ
-----------------------------

1970-2003 թվականներին Ավստրիայի Գրան Պրիի անցկացման վայրը՝ Շպիլինգ

| Տարի | # | Մրցարշավորդ | Թիմ | Մայրուղի | Հաշիվ |
| --- | --- | --- | --- | --- | --- |
| 2017 | 30 | Ֆինլանդիա Վալտերի Բոթաս | Մերսեդես | Ռեդ Բուլ Ռինգ | Հաշիվ |
| 2016 | 29 | Մեծ Բրիտանիա Լուիս Հիմելտոն | Մերսեդես | Ռեդ Բուլ Ռինգ | Հաշիվ |
| 2015 | 28 | Գերմանիա Նիկո Ռոսբերգ | Մերսեդես | Ռեդ Բուլ Ռինգ | Հաշիվ |
| 2014 | 27 | Գերմանիա Նիկո Ռոսբերգ | Մերսեդես | Ռեդ Բուլ Ռինգ | Հաշիվ |
|
| 2004—2013 | *Չի անցկացվել* |
| 2003 | 26 | Գերմանիա Միխայել Շումախեր | Ferrari | А1-Ռինգ | Հաշիվ |
| 2002 | 25 | Գերմանիա Միխայել Շումախեր | Ferrari | А1-Ռինգ | Հաշիվ |
| 2001 | 24 | Մեծ Բրիտանիա Դեյվիդ Կուլտհարդ | McLaren-Մերսեդես | А1-Ռինգ | Հաշիվ |
| 2000 | 23 | Ֆինլանդիա Միկա Հակինեն | McLaren-Մերսեդես | А1-Ռինգ | Հաշիվ |
| 1999 | 22 | Մեծ Բրիտանիա Էդի Իրվայն | Ferrari | А1-Ռինգ | Հաշիվ |
| 1998 | 21 | Ֆինլանդիա Միկա Հակինե | McLaren-Մերսեդես | А1-Ռինգ | Հաշիվ |
| 1997 | 20 | Կանադա Ժակ Վիլնյով | Williams-Renault | А1-Ռինգ | Հաշիվ |
|
| 1988—1996 | *Չի անցկացվել* |
| 1987 | 19 | Մեծ Բրիտանիա Նայջլ Մենսել | Williams-Honda | Օսթերռայխռինգ | Հաշիվ |
| 1986 | 18 | Ֆրանսիա Ալեն Պրոստ | McLaren-TAG Porsche | Օսթերռայխռինգ | Հաշիվ |
| 1985 | 17 | Ֆրանսիա Ալեն Պրոստ | McLaren-TAG Porsche | Օսթերռայխռինգ | Հաշիվ |
| 1984 | 16 | Ավստրիա Նիկի Լաուդա | McLaren-TAG Porsche | Օսթերռայխռինգ | Հաշիվ |
| 1983 | 15 | Ֆրանսիա Ալեն Պրոստ | Renault | Օսթերռայխռինգ | Հաշիվ |
| 1982 | 14 | Իտալիա Էլիո դե Անժելիս | Lotus-Ford | Օսթերռայխռինգ | Հաշիվ |
| 1981 | 13 | Ֆրանսիա Ժակ Լաֆիտ | Ligier-Matra | Օսթերռայխռինգ | Հաշիվ |
| 1980 | 12 | Ֆրանսիա Ժան-Պիեր Ժաբուի | Renault | Օսթերռայխռինգ | Հաշիվ |
| 1979 | 11 | Ավստրալիա Ալան Ջոնս | Williams-Ford | Օսթերռայխռինգ | Հաշիվ |
| 1978 | 10 | Շվեդիա Ռոնի Պետերսոն | Lotus-Ford | Օսթերռայխռինգ | Հաշիվ |
| 1977 | 9 | Ավստրալիա Ալան Ջոնս | Shadow-Ford | Օսթերռայխռինգ | Հաշիվ |
| 1976 | 8 | Մեծ Բրիտանիա Ջոն Ուոտսոն | Penske-Ford | Օսթերռայխռինգ | Հաշիվ |
| 1975 | 7 | Իտալիա Վիտորիո Բրամբիլա | March-Ford | Օսթերռայխռինգ | Հաշիվ |
| 1974 | 6 | Արգենտինա Կառլոս Ռոյտեման | Brabham-Ford | Օսթերռայխռինգ | Հաշիվ |
| 1973 | 5 | Շվեդիա Ռոնի Պետերսոն | Lotus-Ford | Օսթերռայխռինգ | Հաշիվ |
| 1972 | 4 | Բրազիլիա Էմերսոն Ֆիտիպալդի | Lotus-Ford | Օսթերռայխռինգ | Հաշիվ |
| 1971 | 3 | Շվեյցարիա Իո Զիֆեռտ | BRM | Օսթերռայխռինգ | Հաշիվ |
| 1970 | 2 | Բելգիա Ժակի Իսկ | Ferrari | Օսթերռայխռինգ | Հաշիվ |
|
| 1965—1969 | *Չի անցկացվել* |
| 1964 | 1 | Իտալիա Լորենցո Բանդինի | Ferrari | Ցելտվերգ | Հաշիվ |
| 1963 |  | Ավստրալիա Ջեկ Բրեբեն | Brabham-Climax | Ցելտվերգ |  |

Գրան պրիի անցկացման մայրուղիներ
-------------------------------

*Ներկայացված են միայն Ավստրիայի Գրան պրիի այն մայրուղիները, որոնք մասնակցել են Ֆորմուլա 1-ի մրցմանը*

| Մայրուղի | Անցկացված Գրան պրիներ | Առաջին Գրան պրի | Վերջին Գրան պրի | Կառուցվածք |
| --- | --- | --- | --- | --- |
| Ռեդ Բուլ ռինգ | 2 | 2014 | 2015 | Ռեդ Բուլ ռինգ |
| Օսթերռայխռինգ | 18 | 1970 | 1987 | Օսթերռայխռինգ |
| А1-Ռինգ | 7 | 1997 | 2003 | А1-ռինգ |
| Ցելտվերգ | 1 | 1964 | 1964 | Цельтвег |

Ծանոթագրություններ
------------------

1. ↑  Гран-при Австрии : История.(ռուս.)
2. ↑  Гран При Австрии: Любопытная статистика.(ռուս.)
3. ↑  MotoGP: 10 фактов о Red Bull Ring и Гран-При Австрии, которых вы могли не знать.(ռուս.)
4. 1 2 3 4 5 6  Викторина: Что нужно знать о Гран При Австрии.(ռուս.)
5. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39  Гран При Австрии: Трасса и статистика.
6. ↑  Боттас выигрывает, Феттель увеличивает лидерство в Кубке мира.(ռուս.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ավստրիայի Գրան պրի** կատեգորիայում։ |